Nöörimaa Tugikodu hoolekogu koosolek

PROTOKOLL nr 1

Aeg: 1. juuli 2020, kell 14.00-15.00

Koht: Nöörimaa Tugikodu, Räpina mnt 22, Võru

Osalejad: Sixten Sild, Eve Ilisson, Karmen Raag, Liisi Pehka, Margit Kõivomägi, Maarika Loodus

Puudus: Kadri Kangro

Päevakord:

1. Ülevaade Nöörimaa Tugikodu tegevusest 2020. aastal.

Nöörimaa Tugikodu direktor Maarika Loodus andis ülevaate asutuse tegevusest (lisa 1). Eraldi analüüsiti eriolukorra ajal Nöörimaa Tugikodu tegevust ja teenuste korraldamist. Eriolukorrrast tingituna on lisandunud kliente, kes soovivad toiduainete koju toomist, kuid ei ole koduteenusel. Nöörimaa Tugikodu eesmärgiks on nende klientidega koduteenuse lepingu sõlmimine. Direktori andmetel jääb 2020. aastal seoses muudatustega eelarves tegemata planeeritud aia rajamine ümber asutuse territooriumi. Eelarves kavandatud teenusauto ost peaks saama teoks eelarveaasta teises pooles.

Probleemiks on võlanõustamisteenuse osutamine, sest teenust vajavate klientide juhtumid on keerulised ja väheste kogemustega võlanõustajal (vanem-juhtumikorraldaja Kadri Lepp) jääb puudu erialastest oskustest. Abi on saadud klientide suunamisega kogenud võlanõustajate juurde.

Hetkeseisuga on ressurssi koduteenuse laiendamiseks, sest eelarves on olemas vahendid kahe täitmata töökoha näol koduteenuse töötajate töötasudeks.

2019.a. novembrikuus kontrollis Tööinspektsioon Nöörimaa Tugikodu töökeskkonda. Tehti vastavasisulised ettepanekud, mis on asutuse poolt täidetud ja menetlus lõpetati märtsikuus 2020.

Hoones on teostatud ruumides parandus- ja remonditöid, mille tulemusena on paranenud II

korruse eluruumi tagamise teenuse klientide elukvaliteet.

Hoolekogu võttis saadud info teadmiseks. Küsimusi ja ettepanekuid ei olnud.

Koosoleku juhataja Protokollija

Eve Ilisson Karmen Raag

**LISA 1**

Ülevaade Nöörimaa Tugikodu 2020.a tegevusest.

Nöörimaa Tugikodus töötab hetkel

Töölepinguga 25 inimest ( lepingut):

7 koduteenuse töötajat, 9 laste tugiisikut , juhtumikorraldaja, vanemjuhtumikorraldaja, tegevusjuhendaja, perenaine, majandustöötaja ja 4 korrapidajat.

Ametikohtade järgi ( ametikohta) 01.06.2020

10 tugiisikut ( vaba 1 ametikohta)

9 koduteenuse töötajat (vaba 2 ametikohta)

3,5 korrapidajat

1 juhtumikorraldaja

1 vanemjuhtumikorraldaja

1 tegevusjuhendaja

0,75 perenaine

0,5 majandustöötaja

Käsunduslepinguga 3 isiklikku abistajat (3 klienti- kokku 127 tundi kuus) ja 1 lapse tugiisik (kuni 70 tundi kuus)

Teenused, mida osutatakse Nöörimaa Tugikodus:

lapse tugiisikuteenuse

koduteenus

varjupaigateenus

eluruumiteenus

isikliku abistaja teenus

pesu pesemine

duši kasutamine

transporditeenus

võlanõustamine

Lapse tugiisikuteenust saab 13 last lasteaias.

Koduteenusel on lepinguliselt hetkeseisuga 75 inimest.

Varjupaigateenusel keskmiselt 8 inimest (eelmisel perioodiga olulisi muutusi ei ole)

Eluruumi teenusel on 14 inimest.

Transporditeenust osutame valdavalt Nöörimaa Tugikodu teenusel olevatele klientidele. On lisandunud üksikuid kliente linnast. Dušši kasutatakse keskmiselt 10 korda nädalas.

Tegevusjuhendaja tööle asumisega on võimalik vanemjuhtumikorraldajal rohkem tegeleda võlanõustamisega, teenus on väga vajalik ja hädalisi palju. Iga juhtum nõuab põhjalikku süvenemist ning palju suhtlemist erinevate kohtutäituritega. Seadus on pidevas muutumises ning võlanõustamisteenuse osutamiseks peab pidevalt sellega kursis olema.

Muud tegevused:

Möödunud aasta novembris viis Tööinspektsioon läbi Nöörimaa Tugikodus kontrolli, põhiliselt keskenduti kontolli käigus psühhosotsiaalsetele ohuteguritele, ohutusjuhenditele ja riskianalüüsile. Kontrolli käigus tehti mõningaid tähelepanekuid riskianalüüsi täiendamise vajaduse kohta, mis sai tehtud ning menelus lõpetati märtsikuus.

Eriolukorra ajal osutasime teenuseid vähendatud mahus, tagades kõigile abivajajatele toiduainete ja apteegikauba kättesaadavuse ning eluliselt tähtsate toimingute teostamise ( nt arsti juures käimine). Teenindasime 75 inimest, meie koduteenuse klientidest 23 loobus eriolukorra ajaks teenusest täielikult. Käivitasime ka võimalikult sularaha vaba tegevuse st et võimalikult paljud kliendid maksavad arvete alusel ülekandega või korra kuus osutatud teenuste ja saadud kauba eest sularahas.

Eriolukorra ajal sai valmis II korruse eluruumiteenuse suitsuruum ja pesumasinaruum.

Maarika Loodus

Nöörimaa Tugikodu direktor